এমেমেম
এমেমেম ফ্রান্সের লিওঁ ভিত্তিক এক অথবা একাধিক বেনামী পথশিল্পীর দল। তারা রাস্তায়, ফুটপাতে থাকা ফাটলে জ্যামিতিক মোটিফ যুক্ত মোজাইক তৈরি করে। এমেমেম সাধারণত রাতে সবার অগোচরে কাজ করে, পরদিন ভোরে তাদের শিল্পকর্ম সবার নজরে পরে। তারা ব্যক্তিগত পরিচয়, বয়স, লিঙ্গ প্রকাশ প্রত্যাখান করেছে। লিওঁর স্থানীয় বাসিন্দাদের কাছে "ফুটপাথের শল্যচিকিৎসক" নামে পরিচিত অজ্ঞাতনামা এমেমেমের মোজাইক শিল্প ফ্রান্সের লিওঁ ছাড়াও অন্যান্য শহরে এবং ফ্রান্সের গন্ডি পেরিয়ে স্পেন, ইতালি, সুইজারল্যান্ড, নরওয়ে, অস্ট্রেলিয়া, যুক্তরাজ্য ও আয়ারল্যান্ডের ফুটপাথেও পাওয়া গেছে। মোজাইক দিয়ে ফুটপাথের শৈল্পিক মেরামত ছাড়াও এমেমেম শিল্পকর্ম বিক্রি ও রেল স্টেশন অলংকরণের জন্য প্রসিদ্ধ।